rejauldu/bengali-wikipedia huggingface dataset:
থাম্ব|কলম্বিয়াতে রাস্তার বিক্রেতা থাম্ব|ইন্দোনেশিয়াতে আবর্জনা কুড়ানো ব্যক্তি থাম্ব|ভারতে রাস্তার বিক্রেতা অনানুষ্ঠানিক অর্থনীতি বা অর্থনীতির অনানুষ্ঠানিক খাত বলতে অর্থনৈতিক কর্মকাণ্ড, ব্যবসা- প্রতিষ্ঠান, কাজ বা চাকুরি ও শ্রমিকদের এক বৈচিত্র্যময় সমবায়ে গঠিত অর্থনৈতিক একটি খাতকে বোঝায়, যেটি রাষ্ট্র কর্তৃক নিয়ন্ত্রিত বা সুরক্ষিত নয়। রাষ্ট্র এই খাত থেকে কোনও কর আদায় করে না, কিংবা এটিকে পর্যবেক্ষণও করে না। আদিতে ক্ষুদ্র অনিবন্ধিত ব্যবসা প্রতিষ্ঠানে স্ব-কর্মসংস্থানের ব্যাপারটিকে অনানুষ্ঠানিক অর্থনীতি বলা হলেও বর্তমানে সুরক্ষাহীন দিনমজুরের কর্মসংস্থানকেও এর আওতায় ধরা হয়।  অনানুষ্ঠানিক অর্থনীতিকে প্রায়শই অবৈধ বাজার, অনৈতিক, কালোবাজার, ভূগর্ভস্থ বাজার বা অর্থনীতি ইত্যাদি কলঙ্কজনক নামে ডাকা হয়। অনেক সময় ছায়া অর্থনীতি নামেও ডাকা হয়। কিন্তু বিপুল সংখ্যাগরিষ্ঠ অনানুষ্ঠানিক কর্মীই বিরাট ঝুঁকি নিয়ে সৎভাবেই জীবিকা অর্জন করার চেষ্টা করছে। তারা লোকচক্ষুর আড়ালে নয়, বরং সর্বসাধারণ্যের চোখের সামনেই কাজ করে থাকে এবং তাদের সমাজ, সম্প্রদায় ও অর্থনীতিতে বিশাল অবদান রেখে থাকে।  বিশ্বের শ্রমশক্তির (বিশেষ করে উন্নয়নশীল দেশগুলিতে) সংখ্যাগরিষ্ঠ অংশই অনানুষ্ঠিক অর্থনীতির অংশ। আন্তর্জাতিক শ্রম সংস্থা ২০১৮ সালে বিশ্বের অনানুষ্ঠানিক শ্রমশক্তির উপরে প্রথম বারের মতো একটি হিসাব প্রকাশ করে। এটি অনুযায়ী বিশ্বের ৬১% শ্রমিকই অনানুষ্ঠানিক অর্থনীতিতে কাজ করে জীবিকা নির্বাহ করে। ১৯৬০-এর দশক থেকে এই খাত দ্রুত বিস্তার লাভ করেCarr, Marilyn and Martha A. Chen. 2001. "Globalization and the Informal Economy: How Global Trade and Investment Impact on the Working Poor". Background paper commissioned by the ILO Task Force on the Informal Economy. Geneva, Switzerland: International Labour Office. এবং ১৯৭০-এর দশকে প্রথম এই শ্রমিকদেরকে "অনানুষ্ঠানিক পেশা"-র লোক হিসেবে স্বীকৃতি দেওয়া হয়। বর্তমানে এদের সংখ্যা প্রায় ২ শত কোটি। বিশ্ব অর্থনীতিতে এর ব্যাপক প্রভাব আছে। দারিদ্র্য ও অর্থনৈতিক বৈষম্য হ্রাসকরণে এর গুরুত্বপূর্ণ ভূমিকা আছে।  অনানুষ্ঠানিক অর্থনীতিকে আনুষ্ঠানিক অর্থনৈতিক খাতের সাথে অঙ্গীভূতকরণ নীতিনির্ধারকদের জন্য একটি গুরুত্বপূর্ণ সমস্যা যার মোকাবেলা করতে হবে।  আনুষ্ঠানিক অর্থনীতির বিপরীতে অনানুষ্ঠিক অর্থনীতির কর্মকাণ্ডগুলি কোনও দেশের স্থূল জাতীয় উৎপাদন (জিএনপি) বা স্থূল অভ্যন্তরীণ উৎপাদনের (জিডিপি) অংশ হিসেবে গণ্য করা হয় না।    তথ্যসূত্র    আরও দেখুন   কালোবাজার    বিষয়শ্রেণী:অর্থনৈতিক খাত
কৃষ্ণপুর রেলওয়ে স্টেশন ভারতীয় রেলের পূর্ব রেল জোন এর  অন্তর্গত  শিয়ালদহ-রাণাঘাট-লালগোলা শাখার লাইন  একটি স্টেশন। স্টেশনটি পশ্চিমবঙ্গ রাজ্যর মুর্শিদাবাদ জেলার লালগোলা কাছাকাছি কৃষ্ণপুর বা কেষ্টপুর  এলাকায়  অবস্থিত।  লালগোলা প্যাসেন্জার্সসহ ১২ টি ট্রেন এবং কয়েকটি এমএমই ট্রেন স্টেশনটিতে দাঁড়ায় বা  বিরতি দেয়।    বৈদ্যুতীকরণ  ২০০৪ সালে কৃষ্ণপুর রেলওয়ে স্টেশন সহ    কৃষ্ণনগর - লালগলা বিভাগকে বৈদ্যুতীকরণ করা হয়েছিল। ২০১০ সালে রেলপথটি ডবল ট্র্যাকের হয়ে ওঠে।    তথ্যসূত্র   বিষয়শ্রেণী:শিয়ালদহ রেল বিভাগ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:মুর্শিদাবাদ জেলার রেলওয়ে স্টেশন
ড্যানিয়েল মার্শাল উইলার (জন্ম: মে ১৭, ১৯৮৭) হলেন একজন মার্কিন পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে ড্যাশ ওয়াইল্ডার নামে কুস্তি করেন। তিনি বর্তমানে স্কট ডাওসনের সাথে দ্য রেভাইভাল ট্যাগ টিমের সদস্য। তিনি ডাব্লিউডাব্লিউই এনএক্সটিতে স্কট ডাওসনের সাথে এনএক্সটি ট্যাগ টিম চ্যাম্পিয়ন ছিলেন।  তথ্যসূত্র  বহিঃসংযোগ         বিষয়শ্রেণী:জীবিত ব্যক্তি বিষয়শ্রেণী:১৯৮৭-এ জন্ম বিষয়শ্রেণী:মার্কিন পুরুষ পেশাদার কুস্তিগির বিষয়শ্রেণী:ডাব্লিউডাব্লিউই ২৪/৭ চ্যাম্পিয়ন বিষয়শ্রেণী:নর্থ ক্যারোলাইনার পেশাদার কুস্তিগির বিষয়শ্রেণী:এনএক্সটি ট্যাগ টিম চ্যাম্পিয়ন বিষয়শ্রেণী:ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন বিষয়শ্রেণী:২১শ শতাব্দীর মার্কিন পেশাদার কুস্তিগির বিষয়শ্রেণী:২১শ শতাব্দীর পুরুষ পেশাদার কুস্তিগির
শাহ নেওয়াজ বাংলাদেশের জামালপুর জেলার রাজনীতিবিদ ও জামালপুর-৪ আসনের সাবেক সংসদ সদস্য।   প্রাথমিক জীবন  শাহ নেওয়াজ জামালপুর জেলায় জন্মগ্রহণ করেন।   রাজনৈতিক জীবন  শাহ নেওয়াজ ১৯৮৬ সালের তৃতীয় জাতীয় সংসদ নির্বাচনে বাংলাদেশের কমিউনিস্ট পার্টির  প্রার্থী হিসেবে জামালপুর-৪ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জামালপুর জেলার রাজনীতিবিদ বিষয়শ্রেণী:বাংলাদেশের কমিউনিস্ট পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:জীবিত ব্যক্তি
রমেশ কদম জাতীয়তাবাদী কংগ্রেস দলের নেতা এবং মহারাষ্ট্র বিধানসভার সদস্য ছিলেন। ২০১৫ সালের আগস্টে, একটি রাষ্ট্র পরিচালিত কর্পোরেশন থেকে জালিয়াতি এবং অর্থ আত্মসাতের অভিযোগে তাকে গ্রেপ্তার করা হয়েছে। http://timesofindia.indiatimes.com/city/mumbai/ED-to-attach-NCP-MLAs-Rs170cr-property-for-money-laundering/articleshow/49821624.cms  তিনি এখন আর্থার রোড কারাগারের অত্যাধুনিক কক্ষে বন্দি রয়েছেন যা পূর্বে আজমল কাসাবের জন্য নির্মিত হয়েছিল। কক্ষটি শীতাতপ নিয়ন্ত্রিত।     তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মহারাষ্ট্রের জাতীয়তাবাদী কংগ্রেস পার্টির রাজনীতিবিদ বিষয়শ্রেণী:মহারাষ্ট্র বিধানসভার সদস্য ২০১৪-২০১৯
অস্ট্রেলিয়া ক্রিকেট দল তিনটি একদিনের আন্তর্জাতিক খেলার জন্য নিউজিল্যান্ড সফর করে, যা জানুয়ারি থেকে ফেব্রুয়ারি ২০১৭-এ অনুষ্ঠিত হয়। দলীয় সদস্য  কেন উইলিয়ামসন (অধিঃ)   টম ব্লান্ডেল (উইঃ)  ট্রেন্ট বোল্ট  নিল ব্রুম  ডিন ব্রাউনলি  কলিন ডি গ্র্যান্ডহোম  লকি ফার্গুসন  মার্টিন গাপটিল  ম্যাট হেনরি  টম ল্যাথাম (উইঃ)  কলিন মানরো  জেমস নিশাম  মিচেল স্যান্টনার  ইশ সোধি  টিম সাউদি  রস টেলর স্টিভ স্মিথ (অধিঃ)  ম্যাথু ওয়েড (অধিঃ, উইঃ)  অ্যারন ফিঞ্চ (অধিঃ)  প্যাট কামিন্স  জেমস ফকনার  পিটার হ্যান্ডসকম্ব (উইঃ)  জোশ হজলউড  ট্রাভিস হেড  স্যাম হেজলেট  শন মার্শ  গ্লেন ম্যাক্সওয়েল  মিচেল স্টার্ক  বিলি স্ট্যানলকে  মার্কাস স্টইনিস  অ্যাডাম জাম্পা  ওডিআই সিরিজ  ১ম ওডিআই  ২য় ওডিআই  ৩য় ওডিআই  তথ্যসূত্র   বহিঃসংযোগ   Series home at ESPN Cricinfo  বিষয়শ্রেণী:২০১৭-এ অস্ট্রেলীয় ক্রিকেট বিষয়শ্রেণী:২০১৭-এ নিউজিল্যান্ডীয় ক্রিকেট বিষয়শ্রেণী:২০১৬–১৭ আন্তর্জাতিক ক্রিকেট প্রতিযোগিতা বিষয়শ্রেণী:অস্ট্রেলিয়া ক্রিকেট দলের নিউজিল্যান্ড সফর
আবুল কালাম আজাদ চৌধুরী (জন্ম: ২১ অক্টোবর, ১৯৪৬) বিশ্ববিদ্যালয় মঞ্জুরী কমিশন (ইউজিসি)’র সাবেক চেয়ারম্যান। প্রফেসর ড. এ কে আজাদ চৌধুরী নয়াদিল্লিভিত্তিক সাউথ এশিয়ান ইউনিভার্সিটির গভর্নিং বডির চেয়ারম্যান নির্বাচিত হয়েছেন। তিনি ঢাকা বিশ্ববিদ্যালয়ের সাবেক (২৩তম) উপাচার্য এবং বিশ্ববিদ্যালয়টির ইমেরিটাস অধ্যাপক। তিনি বাংলাদেশ আওয়ামী লীগের উপদেষ্টা মন্ডলীর সদস্য।   শিক্ষাজীবন  অধ্যাপক আজাদ ঢাকা বিশ্ববিদ্যালয়ের প্রাণরসায়ন বিভাগ থেকে প্রথম শ্রেণীতে ১৯৬৭ সালে বিএসসি এবং ১৯৬৮ সালে এমএসসি ডিগ্রি অর্জন করেন। ১৯৭৬ সালে যুক্তরাজ্যের ম্যানচেস্টার বিস্ববিদ্যালয় থেকে ঔষধবিজ্ঞানে পিএইচডি ডিগ্রি অর্জন করেন। নটিংহ্যাম বিশ্ববিদ্যালয়ে তিনি ডক্টরেটোত্তর গবেষণা সম্পন্ন করেন।   কর্মজীবন  অধ্যাপক আজাদ ১৯৮৫ সালে অধ্যাপক পদে উন্নীত হন। ১৯৮৩ থেকে ১৯৮৭ সাল পর্যন্ত ঢাকা বিশ্ববিদ্যালয়ের ফার্মেসি বিভাগের চেয়ারম্যানের দায়িত্ব পালন করেন। ১৯৯৫ থেকে ১৯৯৭ সাল পর্যন্ত তিনি ফার্মেসি অনুষদের ডীনের দায়িত্ব পালন করেন। তিনি ১৯৯৬ সালের সেপ্টেম্বর থেকে ২০০১ সালের নভেম্বর পর্যন্ত ঢাকা বিশ্ববিদ্যালয়ের উপাচার্য হিসেবে দায়িত্ব পালন করেন।http://www.ugc.gov.bd/commission/Azad_Chowdhury.pdf  CV তিনি ঢাকা বিশ্ববিদ্যালয়ের ক্লিনিক্যাল ফার্মেসি ও ফার্মাকোলজি বিভাগের ইমেরিটাস অধ্যাপক।   সম্মাননা   সমাবর্তন বক্তা, ত্রিভুবন বিশ্ববিদ্যালয়, নেপাল, ২৩ নভেম্বর, ১৯৯৯  বঙ্গবন্ধু বক্তৃতা, হাল বিশ্ববিদ্যালয়, যুক্তরাজ্য, মার্চ ২৯, ২০০০   সদস্য   সিনেট, ঢাকা বিশ্ববিদ্যালয়, ১৯৮৮-১৯৯২ এবং ১৯৯৩-১৯৯৬  সিন্ডিকেট, ঢাকা বিশ্ববিদ্যালয়, ১৯৮২-১৯৮৫ এবং ১৯৯৩-১৯৯৬   তথ্যসূত্র    বহিঃসংযোগ  CV  বিষয়শ্রেণী:ঢাকা বিশ্ববিদ্যালয়ের উপাচার্য বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ফেনী জেলার ব্যক্তি বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশ বিশ্ববিদ্যালয় মঞ্জুরী কমিশনের চেয়ারম্যান বিষয়শ্রেণী:বাংলাদেশী শিক্ষায়তনিক বিষয়শ্রেণী:ঢাকা বিশ্ববিদ্যালয়ের ইমেরিটাস অধ্যাপক বিষয়শ্রেণী:বাংলাদেশ বিজ্ঞান একাডেমির ফেলো বিষয়শ্রেণী:বাংলা একাডেমির সম্মানিত ফেলো বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী
নীলগঞ্জ হত্যাকাণ্ড হল ১৯৪৫ খ্রিস্টাব্দে ব্রিটিশ ভারতীয় সেনাবাহিনী কর্তৃক আজাদ হিন্দ ফৌজের বন্দী সৈন্যদের হত্যা করার ঘটনা। জাপানি সহযোগিতায় দ্বিতীয় বিশ্বযুদ্ধের আজাদ হিন্দ ফৌজের সৈন্যরা সুভাষচন্দ্র বসুর নেতৃত্বে উপনিবেশিক ব্রিটিশ সরকারের থেকে ভারতবর্ষকে স্বাধীন করতে যুদ্ধে অবতীর্ণ হয়েছিল। দ্বিতীয় বিশ্বযুদ্ধে জাপানের পতন ঘটে, এবং আজাদ হিন্দ ফৌজের সৈন্যরা ব্রিটিশ ভারতীয় সেনাবাহিনীর দ্বারা বন্দী হয়। বন্দী সৈন্যদের ভারতের বিভিন্ন বন্দী-শিবিরে বন্দী করা হয়, এবং তাঁদের উপরে চালানো হয়েছিল নির্মম নির্যাতন। নীলগঞ্জ বন্দী-শিবিরে ১০২৪ জন সৈন্যকে বন্দি করা হয়েছিল। ব্রিটিশ সরকারের তথ্য অনুযায়ী, এই হত্যাকাণ্ডে ৫ জন সৈন্যের মৃত্যু হয়েছিল। কিন্তু বেসরকারি তথ্য মতে, হত্যাকাণ্ডে কয়েক হাজার সৈন্যকে নির্মম ভাবে হত্যা করা হয়েছিল। অনেকে এই হত্যাকাণ্ডকে কুখ্যাত জালিয়ানওয়ালাবাগ গণহত্যার থেকেও বড় হত্যাকাণ্ড হিসাবে উল্লেখ করেছেন।   হত্যাকাণ্ডের বিবরণ  ব্রিটিশ ভারতীয় সেনাবাহিনীর ২৬/৩ মাদ্রাজ রেজিমেণ্টের কম্যাণ্ডিং অফিসার এ.সি. গোপালন নাম্বেয়ার, ক্যাপ্টেন ই.আর.আর. মেনন, সুবেদার রামস্বামী থেবার ও জমাদার বিশ্বনাথ কোনার নীলগঞ্জ বন্দীশিবিরের তত্ত্বাবধানে ছিলেন। সরকারি তথ্য মতে, শিবিরে আজাদ হিন্দ ফৌজের মোট ১০২৪ জন সৈন্য বন্দী ছিলেন। ২৫শে সেপ্টম্বর রাত্রি দশ ঘটিকার সময় শিবিরের সকল আলোই নিভিয়ে দেওয়া হয়। সেই সময়ে, সকলেই ঘুমানোর জন্য প্রস্তুত হইতেছিলেন। এমন সময় ক্যাপ্টেন মেনন বন্দীদের গালাগালি করেন এবং তাহাদের দ্রুত শ্রেণীবদ্ধ হতে বলেন। বন্দীগণ সঙ্গে সঙ্গেই আদেশ পালন করে। অল্প সময়ের মধ্যেই বন্দীশিবিরে বিপদসূচক সংঙ্কেত ধ্বনি বাজানো হয়। এর পরে ক্যাপ্টেন মেনন ও জমাদার বিশ্বনাথ কোনার ৫০ জন সিপাহীসহ বন্দুক রাইফেল ও পিস্তল সহ উপস্থিত হন। মেনন তাঁহার লোকদের বন্দীদের উপর গুলীবর্ষণ করিতে আদেশ দেন। কিন্তু সিপাহীগণ তাঁহার আদেশ পালন করে নাই, কারণ পূর্ব্বেও বন্দীদের ভীতিপ্রদর্শনের জন্য অনুরূপ আদেশ দেওয়া হত।  পূর্ব্ব রীতি অনুসারে ব্রিটিশ সৈন্যরা কয়েকবার ফাঁকা আওয়াজ করে, কিন্তু ক্যাপ্টেন তাহাদের গুলীবর্ষণ করিতে আদেশ দেন। ফলে ব্রিটিশ সৈন্যরা শ্রেণীবদ্ধ নিরস্ত বন্দী সৈন্যদের উপর গুলীবর্ষণ করে। বন্দী সৈন্যরা "নেতাজী কি জয়" ও "জয় হিন্দ" ধ্বনি করিতে করিতে মাটিতে শুয়ে পড়ে। পাঁচ মিনিটের অধিক গুলী চালান হয়। সরকারি তথ্যমতে, গুলীবর্ষণের পরে দেখা যায় যে বন্দী সৈন্যদের মধ্যে ২ জন নিহত ও ১২ জন সাংঘাতিক রূপে আহত হয়েছে। আজাদ হিন্দ ফৌজের মেডিকেল অফিসার মেজর রামকৃষ্ণপ্রসাদ ও ক্যাপ্টেন গাঙ্গুলী আহতদের শুশ্রূষা করেন। কিছুক্ষণ পরে একজন ইউরোপীয় অফিসার আহতদের আলিপুর সামরিক হাসপাতালে প্রেরণের ব্যবস্থা করেন। পরদিন ৩ জন হাসপাতালে মারা যান এবং ৯ জন আহত ব্যক্তি এক মাস কাল চিকিৎসাধীন থাকেন। যে কয় সৈন্য মারা গিয়াছেন তাঁহাদের নাম— কর্ণায়ল সিং, মহম্মদ কাশিম, কর্পূপিয়া, ইয়াপ্পন ও অপর এক ব্যক্তি (নাম জানা যায়নি)।  সকল বন্দী সৈন্যরা ২৬শে সেপ্টেম্বর মৃত সৈন্যদের প্রতি শ্রদ্ধাজ্ঞাপনের জন্য অনশন করেন এবং সন্ধ্যাকালে প্রার্থনা করেন।   তথ্যসূত্র    গ্রন্থপঞ্জি     বিষয়শ্রেণী:আজাদ হিন্দ ফৌজ বিষয়শ্রেণী:ব্রিটিশ ভারতে হত্যাকাণ্ড বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতে ব্রিটিশ শাসন
ছাঙ্গে জলপ্রপাত (ইংরেজি:Changey waterfall) ভারতের পশ্চিমবঙ্গের লিংসেখা খাসমহলে অবস্থিত একটি দুর্দান্ত জলপ্রপাত। এটিকে উত্তরবঙ্গের সর্বোচ্চ উচ্চতার জলপ্রপাত হিসাবে বিবেচনা করা হয়, যার মোট উচ্চতা ৩০০ মিটার (৯৮৪ ফুট)। জলপ্রপাতটি ২,২০০ মিটার (৭,২১৮ ফুট) উচ্চতায় অবস্থিত এবং এটি পাহাড় এবং সবুজ বনে ঘেরা। স্ফটিক স্বচ্ছ জল প্রায় ১৫০ ফুট উচ্চতা থেকে নীচে নেমে আসে, এটিকে দেখার মতো একটি মন্ত্রমুগ্ধ করে তোলে।   অবস্থান  ছাঙ্গে জলপ্রপাতটি পশ্চিমবঙ্গের কালিম্পং জেলার লাভার গ্রাম থেকে কোলাখাম থেকে প্রায় ৪ কিমি (২.৫ মাইল) এবং ১০ কিমি (৬.২ মাইল) দূরে অবস্থিত। নিকটতম বিমানবন্দর হল বাগডোগরা বিমানবন্দর এবং নিকটতম রেলওয়ে স্টেশন হল নিউ জলপাইগুড়ি জংশন রেলওয়ে স্টেশন, শিলিগুড়ি।  জলপ্রপাতে পৌঁছানোর জন্য, দর্শনার্থীদের লাভা থেকে এক ঘন্টার জন্য চার চাকার ড্রাইভ করতে হবে, যা তাদের শেষ মোটরযোগ্য পয়েন্টে নিয়ে যায়। সেখান থেকে, দর্শনার্থীদের জলপ্রপাতে পৌঁছানোর জন্য একটি ছোট হাঁটা পথ ধরে ৯০০ মিটার ট্রেক করতে হবে। কিছু দর্শকদের জন্য ট্রেকটি চ্যালেঞ্জিং হতে পারে, তবে সবুজে ঘেরা জলপ্রপাতটির অত্যাশ্চর্য দৃশ্যটি প্রচেষ্টার মূল্যবান।   প্রকৃতি  ছাঙ্গে জলপ্রপাত বিভিন্ন উদ্ভিদ এবং প্রাণীজগতের আবাসস্থল। জলপ্রপাতের চারপাশের ঘন বনগুলি হোয়াইট ক্যাপড ওয়াটার রেডস্টার্ট, ভার্ডিটার ফ্লাইক্যাচার, নিলতাভা, ব্লু ফ্রন্টেড রেডস্টার্ট, গ্রে ট্রিপি, ইন্ডিয়ান রবিন, ব্লু হুইসলিং থ্রাশের মতো আশ্চর্যজনক হিমালয় পাখির আবাসস্থল, যেগুলি সুরেলাভাবে কিচিরমিচির করে শোনা যায়। দর্শকরা বিশাল জলপ্রপাতের শব্দের মধ্যে চরম প্রশান্তি অনুভব করতে পারে।   বৈশিষ্ট্য  ছাঙ্গে জলপ্রপাত উত্তরবঙ্গের প্রকৃতির বিস্ময়গুলির মধ্যে একটি, এবং এটি আশেপাশের সুন্দর গ্রামগুলিতে আকর্ষণ যোগ করেছে। এটি একটি মনোমুগ্ধকর জলপ্রপাত যা প্রকৃতিপ্রেমীদের এবং অ্যাডভেঞ্চার উত্সাহীদের জন্য অবশ্যই দর্শনীয়। এর অত্যাশ্চর্য দৃশ্য, স্ফটিক-স্বচ্ছ জল এবং নির্মল পরিবেশের সাথে, ছাঙ্গে জলপ্রপাত হল একটি সতেজ এবং পুনরুজ্জীবিত অভিজ্ঞতার জন্য একটি নিখুঁত পথ।  তথ্যসূত্র  বহিঃসংযোগ  "Changey Falls - YouTube." https://www.youtube.com/watch?v=qNpl0nJLmf0  "Changey Falls - TripAdvisor." https://www.tripadvisor.in/Attraction_Review-g304557-d3612471-Reviews-Changey_Falls-Kalimpong_Darjeeling_District_West_Bengal.html  Changey Falls at West Bengal Tourism  Changey Falls on TripAdvisor  বিষয়শ্রেণী:মেঘালয়ের দর্শনীয় স্থান বিষয়শ্রেণী:ভারতের জলপ্রপাত
১৯৫৯ গ্রেগরীয় বর্ষপঞ্জির একটি সাধারণ বছর।   ঘটনাবলী    জানুয়ারি-মার্চ    এপ্রিল-জুন    জুলাই-সেপ্টেম্বর    অক্টোবর-ডিসেম্বর  ০৪ অক্টোবর: সোভিয়েত নভোযান লুনিক-৩ সর্বপ্রথম চাঁদের সবচেয়ে কাছাকাছি ছবি তোলে।  ২৬ অক্টোবর: পাকিস্তানের সামরিক শাসক আইয়ুব খান মৌলিক গণতন্ত্র অধ্যাদেশ জারি করেন।   জন্ম    জানুয়ারি-মার্চ    এপ্রিল-জুন   ১৭ এপ্রিল - শন বিন, ইংরেজ অভিনেতা।   জুলাই-সেপ্টেম্বর   ২৯ জুলাই - সঞ্জয় দত্ত, ভারতীয় চলচ্চিত্র অভিনেতা।   অক্টোবর-ডিসেম্বর   ২৪ নভেম্বর - খিজির আহমেদ চৌধুরী বাংলাদেশ সুপ্রিম কোর্টের হাইকোর্ট বিভাগের বিচারক   মৃত্যু    জানুয়ারি-মার্চ   ২১ জানুয়ারি - সেসিল বি. ডামিল, মার্কিন চলচ্চিত্র পরিচালক, প্রযোজক, সম্পাদক, চিত্রনাট্যকার ও অভিনেতা। (জ. ১৮৮১)   এপ্রিল-জুন   ১৯৫৯ - আকরাম হোসেন চৌধুরী, বাংলাদেশ সুপ্রিম কোর্টের হাইকোর্ট বিভাগের বিচারক   জুলাই-সেপ্টেম্বর   ৬ সেপ্টেম্বর - এডমুন্ড গোয়েন, ইংরেজ অভিনেতা। (জ. ১৮৭৭)   অক্টোবর-ডিসেম্বর   ৩০ ডিসেম্বর - আব্বাসউদ্দিন, বাঙালি লোকসঙ্গীত গায়ক।  বিষয়শ্রেণী:১৯৫৯
হারবাং রেলওয়ে স্টেশন বাংলাদেশের চট্টগ্রাম বিভাগের কক্সবাজার জেলার চকরিয়া উপজেলার হারবাং ইউনিয়নে অবস্থিত একটি নির্মাণাধীন রেলওয়ে স্টেশন।  ইতিহাস ট্রান্স-এশিয়ান রেলওয়ে প্রকল্পের আওতায় সরকার চট্টগ্রাম জেলার দোহাজারী থেকে রেললাইন বর্ধিত করে বান্দরবান জেলার গুনধুম পর্যন্ত নেওয়ার পরিকল্পনা করে। এই মহাপরিকল্পনার আওতায় রামু রেলওয়ে স্টেশন থেকে আরেকটি রেললাইন পর্যটন বিকাশে কক্সবাজার জেলা পর্যন্ত নেওয়ার  নেওয়া হয়।   তথ্যসূত্র   বিষয়শ্রেণী:কক্সবাজার জেলার রেলওয়ে স্টেশন
আন্তর্জাতিক বিশ্ববিদ্যালয় ক্রীড়া দিবস হল ইউনেস্কো নির্ধারিত দিবস যা প্রতি বছর ২০ সেপ্টেম্বর পালিত হয়। বিশ্বব্যাপী জাতীয় বিশ্ববিদ্যালয়ের ক্রীড়া সংস্থাসমূহের গভর্নিং বডি, ইন্টারন্যাশনাল ইউনিভার্সিটি স্পোর্টস ফেডারেশনের (FISU) প্রস্তাব অনুসারে ইউনেস্কো ২০১৫ খ্রিস্টাব্দের সাধারণ সম্মেলনে আনুষ্ঠানিক সম্মতি প্রদান করে এবং ২০১৬ খ্রিস্টাব্দের সেপ্টেম্বর মাসে প্রথম উদযাপনের সিদ্ধান্ত ঘোষণা করে। তারপর বিশ্বজুড়ে প্রতি বৎসর ২০ সেপ্টেম্বর দিনটি আন্তর্জাতিক বিশ্ববিদ্যালয় ক্রীড়া দিবস হিসাবে পালিত হয়।  ২০ সেপ্টেম্বর তারিখ বেছে নেওয়ার কারণ ছিল বিশ্ববিদ্যালয় সমূহে একাডেমির ক্যালেন্ডারের সূচনা এবং ১৯২৪ খ্রিস্টাব্দের প্রথম বিশ্ব ছাত্র চ্যাম্পিয়নশিপ শুরুর দিনের সঙ্গে মিলে যায়।  দিবসটি উদযাপনের লক্ষ্য ছিল বিশ্ববিদ্যালয়গুলিতে খেলাধুলার গুরুত্ব তুলে ধরার পাশাপাশি সমাজ সেবায় ক্রীড়া শিক্ষাকে সুসংহত করতে বিশ্ববিদ্যালয়গুলির সামাজিক ভূমিকা তুলে ধরা। বিশ্ববিদ্যালয়ের খেলাধুলার আন্তর্জাতিক দিবস খেলাধুলাকে শিক্ষক ও শিক্ষার্থীদের মধ্যে আলাপ আলোচনার কেন্দ্রবিন্দুতে রাখে, খেলাধুলার মূল্যবোধকে প্রচার করে।    তথ্যসূত্র   বিষয়শ্রেণী:সেপ্টেম্বর উদ্‌যাপন বিষয়শ্রেণী:জাতিসংঘের দিবস বিষয়শ্রেণী:ক্রীড়ামূলক ঘটনা বিষয়শ্রেণী:শিক্ষা বিষয়শ্রেণী:ইউনেস্কো
100px|ডান|চার্লি চ্যাপলিন চার্লি চ্যাপলিন নামেই বেশি পরিচিত স্যার চার্লস স্পেনসার চ্যাপলিন জুনিয়র (১৬ই এপ্রিল, ১৮৮৯ – ২৫শে ডিসেম্বর, ১৯৭৭) ছিলেন একজন ব্রিটিশ চলচ্চিত্র অভিনেতা। হলিউড সিনেমার শুরুর সময় থেকে মধ্যকালের বিখ্যাততম শিল্পীদের একজন চ্যাপলিন পৃথিবী বিখ্যাত চলচ্চিত্র পরিচালকও বটে। চ্যাপলিনকে চলচ্চিত্রের পর্দায় শ্রেষ্ঠতম মুকাভিনেতা ও কৌতুকাভিনেতাদের একজন বলেও মনে করা হয়। চলচ্চিত্র শিল্প জগতে চ্যাপলিনের প্রভাব অনস্বীকার্য। ভিক্টোরীয় যুগে তাঁর শৈশব থেকে ১৯৯৭ সালে তাঁর মৃত্যুর এক বছর পূর্ব পর্যন্ত তাঁর কর্মজীবনের ব্যাপ্তি প্রায় ৭৫ বছর এবং এই সময়ে তাঁর বর্ণময় ব্যক্তিজীবন তথা সমাজজীবন খ্যাতি ও বিতর্ক, দুই'ই নিম্ন থেকে শীর্ষবিন্দু ছুঁয়ে গেছে। আরও দেখুন...)
ইলিয়াস কোস্তিস (, ; জন্ম: ২৭ ফেব্রুয়ারি ২০০৩) হলেন একজন গ্রিক–সাইপ্রাসীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব আতলেতিকো মাদ্রিদের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৮ সালে, কোস্তিস সাইপ্রাস অনূর্ধ্ব-১৬ দলের হয়ে সাইপ্রাসের বয়সভিত্তিক পর্যায়ে অভিষেক করেছেন।  প্রারম্ভিক জীবন ইলিয়াস কোস্তিস ২০০৩ সালের ২৭শে ফেব্রুয়ারি তারিখে গ্রিসের থেসালোনিকিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কোস্তিস সাইপ্রাস অনূর্ধ্ব-১৬, সাইপ্রাস অনূর্ধ্ব-১৭, সাইপ্রাস অনূর্ধ্ব-১৯, সাইপ্রাস অনূর্ধ্ব-২১ এবং গ্রিস অনূর্ধ্ব-২১ দলের হয়ে খেলার মাধ্যমে গ্রিসের প্রতিনিধিত্ব করেছেন। ২০১৮ সালের ৫ই সেপ্টেম্বর তারিখে তিনি জার্মানি অনূর্ধ্ব-১৬ দলের বিরুদ্ধে ম্যাচে গ্রিস অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.us/spielbericht/index/spielbericht/3094904  তথ্যসূত্র  বহিঃসংযোগ              বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:গ্রিক ফুটবলার বিষয়শ্রেণী:সাইপ্রাসীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:লা লিগার খেলোয়াড় বিষয়শ্রেণী:সাইপ্রাসের আন্তর্জাতিক যুব ফুটবলার বিষয়শ্রেণী:গ্রিসের আন্তর্জাতিক যুব ফুটবলার বিষয়শ্রেণী:সাইপ্রাসের অনূর্ধ্ব-১৭ আন্তর্জাতিক ফুটবলার বিষয়শ্রেণী:সাইপ্রাসের অনূর্ধ্ব-১৯ আন্তর্জাতিক ফুটবলার বিষয়শ্রেণী:সাইপ্রাসের অনূর্ধ্ব-২১ আন্তর্জাতিক ফুটবলার বিষয়শ্রেণী:গ্রিসের অনূর্ধ্ব-২১ আন্তর্জাতিক ফুটবলার বিষয়শ্রেণী:আতলেতিকো মাদ্রিদ বি-এর ফুটবলার বিষয়শ্রেণী:প্রিমেরা ফেদেরাসিওনের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:সেহুন্দা দিভিসিওন আরএফইএফ-এর খেলোয়াড়
থাম্ব|upright=1.5|নুরেমবার্গ ক্রনিকলে (Nuremberg Chronicle) মধ্যযুগীয় পণ্ডিত হিসাবে চিত্রিত অ্যানাক্সাগোরাস এনাক্সাগোরাস (প্রাচীন গ্রিক: Αναξαγόρας আনাক্সাগোরাস্‌, আনু খ্রিস্টপূর্ব ৫০০-খ্রিস্টপূর্ব ৪২৮) ছিলেন প্রাক-সক্রেটীয় যুগের গ্রিক দার্শনিক। এনাক্সাগোরাস প্রথম দার্শনিক যিনি এথেন্সে দর্শন এনেছিলেন। জীবনের শেষের দিকে তিনি নাস্তিকতা প্রচারের দায়ে নির্বাসিত হন। যদিও এই অভিযোগ রাজনৈতিক হতে পারে কারণ পেরিক্লিস এর সাথে তার যোগাযোগ ছিল।.   তথ্যসূত্র   বিষয়শ্রেণী:গ্রিক গণিতবিদ বিষয়শ্রেণী:গ্রিক দার্শনিক বিষয়শ্রেণী:খ্রিস্টপূর্ব ৫০০-এ জন্ম বিষয়শ্রেণী:খ্রিস্টপূর্ব ৪২৮-এ মৃত্যু বিষয়শ্রেণী:দর্শনের ইতিহাস বিষয়শ্রেণী:বিজ্ঞানের দার্শনিক বিষয়শ্রেণী:শিক্ষার দার্শনিক বিষয়শ্রেণী:শিক্ষার ইতিহাস বিষয়শ্রেণী:খ্রিস্টপূর্ব ৫ম শতাব্দীর দার্শনিক বিষয়শ্রেণী:প্রাচীন গ্রিক গণিতবিদ বিষয়শ্রেণী:প্রাকৃতিক দার্শনিক
ড্যানিয়েল টেলর (; জন্ম: ৯ জানুয়ারি, ১৮৮৭ - মৃত্যু: ২৪ জানুয়ারি, ১৯৫৭) নাটাল প্রদেশের ডারবানে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৪ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেন। দলে তিনি মূলতঃ বামহাতি মাঝারিসারির ব্যাটসম্যান হিসেবে খেলতেন। এছাড়াও, ডানহাতে মিডিয়াম পেস বোলিং করতেন ড্যান টেলর।   প্রথম-শ্রেণীর ক্রিকেট  ১৯০৭-০৮ মৌসুম থেকে ১৯১৯-২০ মৌসুম পর্যন্ত ড্যান টেলরের প্রথম-শ্রেণীর খেলোয়াড়ী জীবন চলমান ছিল। বামহাতি মাঝারিসারির ব্যাটসম্যান ড্যান টেলর দক্ষিণ আফ্রিকার বিখ্যাত টেস্ট ক্রিকেটার ও অধিনায়ক হার্বি টেলরের জ্যেষ্ঠ ভ্রাতা ছিলেন। ড্যান টেলর মাঝে-মধ্যে প্রথম-শ্রেণীর ক্রিকেটে অংশ নিতেন। এক যুগের অধিক সময়ে মাত্র এগারোটি প্রথম-শ্রেণীর ক্রিকেট খেলায় যুক্ত ছিলেন।  কেবলমাত্র ১৯১২-১৩ মৌসুমে নাটালের পক্ষে নিয়মিত খেলেছেন। পরের মৌসুমে আর একটি খেলায় অংশ নিয়েছিলেন। মাত্র একবার পঞ্চাশোর্ধ্ব ইনিংস খেলেছেন তিনি।   আন্তর্জাতিক ক্রিকেট  সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ড্যান টেলর। মহান যুদ্ধের পূর্বে ১৪ ফেব্রুয়ারি, ১৯১৪ তারিখে ডারবানে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৭ ফেব্রুয়ারি, ১৯১৪ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।  ১৯১৩-১৪ মৌসুমে ইংল্যান্ড দল দক্ষিণ আফ্রিকা গমন করে। সিরিজের চতুর্থ ও পঞ্চম টেস্টে তিনি খেলেন। অংশগ্রহণকৃত দুই টেস্টে তার কনিষ্ঠ ভ্রাতা হার্বি টেলর নেতৃত্ব দিয়েছিলেন। অভিষেক টেস্টে এসএফ বার্নস খেলায় ১৪ উইকেট লাভের প্রেক্ষিতে সফরকারীরা পাঁচ-উইকেটে জয় তুলে নেয়। প্রথম টেস্টের উভয় ইনিংসে ৩৬ রান করে তুলেছিলেন। তবে, অপর খেলায় তিনি ব্যর্থতার পরিচয় দেন। পোর্ট এলিজাবেথের চূড়ান্ত টেস্টে ১৩ ও ১ রান তুলেছিলেন।  ২৪ জানুয়ারি, ১৯৫৭ তারিখে ৭০ বছর বয়সে ডারবানে ড্যান টেলরের দেহাবসান ঘটে। একই নামের অধিকারী পিতা ড্যানিয়েল টেলর নাটালের পক্ষে ১৮৮৯-৯০ মৌসুমে প্রথম-শ্রেণীর ক্রিকেটে অংশগ্রহণ করেছিলেন।   তথ্যসূত্র    আরও দেখুন   লেন টাকেট  ক্লদ নিউবেরি  এক টেস্টের বিস্ময়কারী  ইস্টার্ন প্রভিন্স ক্রিকেট দল  দক্ষিণ আফ্রিকান টেস্ট ক্রিকেটারদের তালিকা  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ       বিষয়শ্রেণী:১৮৮৭-এ জন্ম বিষয়শ্রেণী:১৯৫৭-এ মৃত্যু বিষয়শ্রেণী:কোয়াজুলু-নাটালের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার
গোব্রানওয়াপারা () ভারতের ছত্তিসগড় রাজ্যের রায়পুর জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে গোব্রানওয়াপারা শহরের জনসংখ্যা হল ২৫,৬০৪ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে গোব্রানওয়াপারা এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর
বাংলাদেশ অবকাঠামো ফিনান্স ফান্ড লিমিটেড বাংলাদেশের অবকাঠামোগত বিনিয়োগকে উৎসাহিত করার উদ্দেশ্যে তৈরিকৃত বাংলাদেশ সরকারের মালিকানাধীন একটি ব্যাংক-বহির্ভূত আর্থিক প্রতিষ্ঠান। বাংলাদেশ অবকাঠামো ফিনান্স ফান্ড লিমিটেড এবং ইনফ্রাস্ট্রাকচার ডেভেলপমেন্ট কোম্পানি লিমিটেড বাংলাদেশের অবকাঠামো উন্নয়নে অর্থায়নের জন্য দায়বদ্ধ দুটি সরকারি মালিকানাধীন আর্থিক প্রতিষ্ঠান।   ইতিহাস  অর্থ মন্ত্রণালয়ের শেয়ারহোল্ডার হিসাবে বাংলাদেশ ইনফ্রাস্ট্রাকচার ফিনান্স ফান্ড লিমিটেড ২০১১ সালে প্রতিষ্ঠিত হয়েছিল। বিদ্যুৎকেন্দ্র, রাস্তাঘাট, বন্দর ইত্যাদির মতো বৃহৎ অবকাঠামোগত প্রকল্পে বিনিয়োগ করার লক্ষ্য নিয়ে এটি তৈরি করা হয়েছিল। ২০১১ সালের ১১ মার্চ কোম্পানিটিকে ১৬ বিলিয়ন টাকা পরিশোধিত মূলধনের সাথে অন্তর্ভুক্ত করা হয় এবং ১৬ অক্টোবর এটি বাংলাদেশ ব্যাংক থেকে লাইসেন্স লাভ করে। এর প্রথম ঋণ ছিল সিনহা পিপলস এনার্জি লিমিটেড নামে একটি বিদ্যুৎ উৎপাদন সংস্থার জন্য। অর্থনৈতিক অঞ্চলে প্রথম অর্থায়ন ছিল শ্রীহট্ট অর্থনৈতিক অঞ্চলের জন্য ঋণ। সিলেটের শ্রীহট্ট অর্থনৈতিক অঞ্চলের উন্নয়নের জন্য এটি বাংলাদেশ অর্থনৈতিক অঞ্চল কর্তৃপক্ষকে ৩.৬৫ বিলিয়ন টাকা ঋণ দিয়েছে।  বাংলাদেশ অবকাঠামো ফিনান্স ফান্ড লিমিটেড বাংলাদেশে সরকারী-বেসরকারী অংশীদারিত্বের জন্য অর্থ সরবরাহ করে। এটি ২০১৭ সালের মধ্যে ২ টি সরকারি-বেসরকারী অংশীদারিত্ব প্রকল্পে ২১ বিলিয়ন টাকা আর্থিক সহায়তা দিয়েছিল।   তথ্যসূত্র   বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:ঢাকা ভিত্তিক সংগঠন বিষয়শ্রেণী:২০১১-এ প্রতিষ্ঠিত বাংলাদেশী কোম্পানি
দুলাল মুর্মু হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় ২০১১ সাল থেকে নয়াগ্রাম বিধানসভা কেন্দ্রের বিধায়ক হিসেবে দায়িত্ব পালন করছেন।List of Winners in West Bengal 2011List of Winners in West Bengal 2016  তথ্যসূত্র  বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:বিদ্যাসাগর বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:১৯৮০-এ জন্ম